open-index/open-wikipedia-markdown huggingface dataset:
Vagonett

**Vagonett** on väike lahtine, harilikult kallutatava kere või avanevate põhjaluukidega vagun. 

Leiab kasutust peamiselt tükk- ja puistlasti vedamiseks, näiteks kaevandustes. Vagonette liigutatakse tavaliselt selleks rajatud rööbasteel, kuid harvemini kasutatavaid rippvagonette liigutatakse mööda köisraudteed.

## Vaata ka
* Raudteetransport
* Eesti raudteetransport

## Viited
Beļava

**Beļava** (vanasti **Beļava I**) on küla (*ciems*) Lätis Gulbene piirkonnas, Beļava valla halduskeskus. Küla asub merepinnast 135 meetri kõrgusel, Riiast 191 ja piirkonna keskusest Gulbenest 11 kilomeetri kaugusel. 

Seal asuvad rahvamaja, raamatukogu, postkontor ja lasteaed «Zvaniņš». Asulas on Beļava bussipeatus.

Beļava tekkis Beļava vallamaja ja kohaliku kooli juurde Beļava mõisast 4,5 km kagus (mõisa juurde tekkinud asula kannab tänapäeval nime Pilskalns). Nõukogude ajal sai külast kohaliku kolhoosi «Pilskalns» keskasula.

## Elanike arv


* 33 (1964)
* 50 (1970)
* 159 (1979)
* 237 (1989)
* 216 (2000)

* 171 (2011)
* 172 (2015)
* 157 (2017)
* 160 (2021)
* 152 (2025)


## Viited
Beļava vald

**Beļava vald** (läti keeles *Beļavas pagasts*) on vald Lätis Gulbene piirkonnas. Vald piirneb sama piirkonna Gulbene linna ning Lejasciemsi, Galgauska, Stāmeriena ja Stradi vallaga ning Alūksne piirkonna Kalncempji ja Zeltiņi vallaga.

Valla pindala on 169 km². 2016. aasta seisuga elas seal 1629 inimest. Valla keskus on Beļava küla, vallamaja asub aadressil Avotu iela 2. Vallavanem on Aivars Rakstiņš.

## Ajalugu

Beļava valla alal asusid varem Nagliena mõisa (agraarreformi eel 1285 ha maad) ja Beļava mõisa maad (agraarreformi eel 1546 hektarit). Aastal 1935 oli valla pindala 83,3 km² ja seal oli 1524 elanikku. Aastal 1945 moodustati vallas Beļava ja K. Valdemārsi külanõukogu, aastal 1949 aga vald likvideeriti. Aastal 1954 liideti Beļava külanõukoguga likvideeritav K. Valdemārsi külanõukogu, aastal 1973 aga likvideeritav Ozolkalnsi külanõukogu. Aastal 1977 liideti osa külanõukogu maadest Stradi külanõukoguga. Aastal 1987 liideti külanõukoguga osa Gulbene linna maadest. Aastal 1990 muudeti külanõukogu vallaks. 2009. aastast kuulub vald Gulbene piirkonda.

## Kaitstavad objektid

Kultuurimälestistest on riikliku kaitse all Lisa järve asulakoht, Viculaikase linnamägi, Lazdi mäe linnamägi ja muinaskalmed ehk Kruusamägi, Kubulnieki muinaskalmed ehk Männiküngas, linnamägi Rutkaste mägi, Beļava linnamägi, Beļava mõisa hoonetekompleks, sealhulgas juustuhoidla, park, häärber, trepid  kaks häärberi ahju, ahi-kamin, 14 ust, 5 toa interjöörid, seinakapp ning 28 põrandaplaati.

Regionaalse kaitse all on Andzēni muinaskalmed ehk Sõjakalmud, Beļava muinaskalmed (Plangumägi ning Rootsi kalmistu), Roosimägi (endise kiriku ja kalmistu asupaik), Nagliena mõisa kõrts, Vecmeiši keskaegne kalmistu, Liedskalni muinaskalmed (Kontorimägi ja Kalmemägi), Krimi muinaskalmed, Kasekünka muinaskalmed, Pärlimäe muinaskalmed, Jaunletese muinaskalmed ehk Rootsi kalmistu ja Dumpurnieki muinaskalmed.

Kohaliku kaitse all on Nagliena mõisa hooned (ait, häärber), Blome mõisa hooned (ait, häärber), Auguliena mõisa kompleks (ait, häärberi varemed, majandushoone), hiiepaik Ohvriküngas, Juri ohvritammede hiiepaik, Atvašese ohvripärna hiiepaik, Burtnieki rehielamu ja Putniņi muinaskalmed.

Looduskaitse all on Ozolkalnsi tee tamm, Vanagi kadakas, Auguliena tamm, Auguliena järve tamm, Birze jaama tee tamm, Apšāni tammed ja mitmed nimetud põlispuud.

## Asustus

Aastal 2011 elas vallas 1422 lätlast, 110 venelast, 11 valgevenelast, 10 ukrainlast, 5 poolakat ja 3 leedulast. 

Valla külad:

Ülejäänud valla elanikud elasid külade koosseisu mitte kuuluvates taludes.


Puķeskalna dzīvojamā ēka - Guntars Mednis - Panoramio.jpg|Pukeskalnosi elumaja
Birzes šaursliežu stacija 02.JPG|Kitsarööpmeline raudtee
Augulienas muižas pils 2000-09-14.jpg|Auguliena mõisa häärber


## Viited

## Välislingid
Pilskalns

**Pilskalns** (vanasti **Beļava**, **Beļava II**, **Kortene** või **Kārtene**, kohalikus slängis **Pilsskola**) on küla (*ciems*) Lätis Gulbene piirkonnas Beļava vallas.

Küla asub merepinnast 130 meetri kõrgusel, Riiast 195, piirkonna keskusest Gulbenest 15 ja vallakeskusest Beļavast 4,5 kilomeetri kaugusel. Külas on põhikool ja vabaõhulava. Asulas on Beļavas skola ja Pilskalnsi bussipeatus.

Asula on nime saanud Kārtene ehk Beļava linnamäe järgi. Tegemist on loodusliku kruusast ja liivast kupliga, mis on ümbruskonna kõrgeimaks punktiks (178 m). Tänapäeval on mägi kaetud metsaga. Sealne kultuurikiht on meetripaksune ja leidude poolest rikkalik, seega oletatakse, et tegemist oli latgalite Tālava muinasmaakonna ühe tähtsama linnusega. Linnuse mõõtmed on 100x65 m, loodest piirab seda kuni 2 m kõrgune vall. Linnamägi on muinsusmälestisena riikliku kaitse all.

Küla kujunes endise Beļava mõisa (*Kortenhof*) juurde. Nõukogude ajal oli küla mõnda aega kohaliku kolhoosi Pilskalns keskasula. Beļava mõisa hoonetekompleks on muinsusmälestisena riikliku kaitse all, sealhulgas  on kaitse all park, mõisa juustuhoidla, häärber, häärberi trepid,  kaks häärberi ahju, ahi-kamin, 14 ust, 5 toa interjöörid, seinakapp ja 28 põrandaplaati.

## Elanike arv


* 113 (1970)
* 163 (1979)
* 203 (1989)
* 176 (2000)

* 144 (2011)
* 155 (2017)
* 122 (2021)
* 103 (2025)


## Viited
Tulbagh

**Tulbagh** on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas Witzenbergi vallas. Linn asub Kaplinnast ligikaudu 125 km kirde pool.

Tulbagh on asutatud 1795. aastal. Linn on saanud nime Hollandi Kapi Koloonia kuberneri Ryk Tulbaghi järgi.

Lõuna-Aafrika Vabariigi 2011. aasta rahvaloenduse andmetel oli Tulbaghi elanikest värvilisi 69,35%, mustanahalisi aafriklasi 22,69%, valgeid 6,95%, India või Aasia päritolu inimesi 0,25% ja teisi 0,77%. Afrikaani keelt pidas emakeeleks 74,40%, koosa keelt 18,29%, inglise keelt 3,57%, sotho keelt 2,01% ja tsvana keelt 0,58%.

29. septembril 1969 sai Tulbagh maavärina tagajärjel tugevalt kannatada. 70% hoonetest sai kahjustusi, umbes pool elanikkonnast jäid peavarjuta.

## Viited
23. Tallinna hävituslennuväepolk

**23. Tallinna hävituslennuväepolk** (vene 23-й истребительный авиационный Таллинский полк) on Venemaa õhuvägede polk, mis moodustati 2000. aastal 404. ja 60. hävituslennuväepolgu liitmise teel. Polk asub Dzjomgi lennuväljal Komsomolskis Amuuri ääres Habarovski krais.

29. jaanuarist 2018 kannab polk lisanime "Tallinna". 16. detsembril 1944 sai lisanime "Tallinna" ka polgu üks eelkäijatest, NSVL 404. hävituslennuväepolk.

Polgu relvastuses on ka hävituslennukid Su-35C.

## Viited
Senekal

**Senekal** on linn Lõuna-Aafrika Vabariigis Free State'i provintsis Thabo Mofutsanyana ringkonnas Setsoto vallas.

Linn on asutatud 1877. aastal.

2011. aasta rahvaloenduse andmetel oli Senekali elanikest mustanahalisi aafriklasi 93,0%, valgeid 5,9%, värvilisi 0,6%, India või Aasia päritolu inimesi 0,4% ja teisi 0,2%. Sotho keelt pidas emakeeleks 88,8% inimestest, afrikaani keelt 7,3% ja inglise keelt 1,4%.

## Viited
Mutant Disco

**Mutant Disco** on 1997. aasta lõpus tegevust alustanud Eesti pikaealisim peosari. 

Esimese Mutant Disco DJ-d olid Rhythm Doctor ja Raul Saaremets, mõned aastad hiljem ka Siim Nestor. Esimesed 10 aastat oli peokohaks Von Krahl, hiljem toimus pidusid üle linna, erinevates klubides.

Viimane Mutant Disco toimus 16. detsembril 2017 Von Krahlis. Peaesinejateks olid Madteo USA-st ja spetsiaalse *live* teinud kohalik ansambel Holmes, kes esines ka esimesel Mutant Discol 1997. aastal. Veel astusid üles Rhythm Doctor, Raul Saaremets, Lill Slim ja DJ Tutorial.

## Viited

## Välislingid
* 
*
Testaator

**Testaator** on pärandaja, kes teeb oma pärandi kohta surma puhuks korraldusi. Testaatoril on õigus valida, millist liiki viimse tahte avalduse ta teeb – kas testamendi või pärimislepingu. Testaator võib valida, kes on pärimislepingu pool või keda ta testamendiga soodustab. Ta saab vabalt valida, kas ja millises ulatuses korraldusi teha, muuta või tühistada. Oluline on silmas pidada ka seda, et igal isikul on olemas testeerimisvabadus – isik saab vabalt otsustada selle üle, kas ta soovib üldse enda surma puhuks korraldusi teha, viimse tahte avalduse tegemine on tema õigus, mitte kohustus.

## Testaator vs pärandaja
Peamine erinevus seisneb selles, et iga testaator on pärandaja, kuid iga pärandaja ei ole testaator. Pärandaja, kes pole enda surma puhuks korraldusi teinud, ei ole testaator. Pärandaja on üksnes isik, kelle vara tema surma korral teisele isikule üle läheb. Testaatori näol on aga tegemist kitsama terminiga isiku kohta.

## Nõuded

### Isiklikkuse nõue
Viimse tahte avalduse tegemisel kehtib isiklikkuse nõue (Pärimisseadus § 19 lg 2, § 95 lg 3) – viimse tahte avalduse sisu üle peab testaator ise otsustama, see peab kujunema vabana kolmandate isikute mõjutusest. Ei tehinguline ega seadusjärgne esindaja ei saa pärandaja nimel testamenti ega pärimislepingut teha. Viimse tahte avalduse tagajärgede eest vastutab testaator isiklikult.

### Testeerimisvõime nõue
Testament on ühepoolne tehing, millega testeerimisvõimeline pärandaja (testaator) teeb oma surma puhuks pärandi kohta korraldusi. Testeerimisvõimeline testaator on õigusvõimeline, testeerimisealine, tevõimeline ning otsusevõimeline.

Teovõime on võime teha iseseisvalt kehtivaid tehinguid, mis tähendab tsiviilõigusi ja –kohustusi omandamist ja lõpetamist. Selle olemus eeldab seda, et isik saab aru oma tegude tähendusest ja tagajärgedest. Täielik teovõime on täisealisel ehk 18-aastaseks saanud isikul. Alaealisel ehk alla 18-aastasel isikul ja isikul, kes vaimuhaiguse, nõrgamõistuslikkuse või muu psüühikahäire tõttu kestvalt ei suuda oma tegudest aru saada on piiratud teovõime. Pärimisseadus lubab aga vähemal 15-aastasel isikul teha testamendi notariaalselt tõestatud vormis, milles ei ole vaja oma seadusliku esindaja nõusolekut.

### Vorminõuded
Testaatoril on võimalik teha viimse tahte avaldus nii, et selles sisalduks ainuüksi tema tahe – ta võib valida, kas koostada testament üksi (omakäeline testament) või kaasata tunnistajad (tunnistajate juuresolekul alla kirjutatud testament) või notar (notariaalselt tõestatud testament; notarile hoiule antud testament). Lisaks viimse tahte avalduse kehtivuse võib teha sõltuvaks teise isiku viimse tahte avalduse kehtivusest (abikaasade vastastikune testament) või teha pärimislepingut.

## Viited
De Aar

**De Aar** on linn Lõuna-Aafrika Vabariigis Põhja-Kapimaa provintsis, Pixley ka Seme ringkonna ja Emthanjeni valla halduskeskus.

Linn on asutatud 1903. aastal.

De Aar on tähtis raudteesõlm.

2011. aasta rahvaloenduse andmetel oli De Aari elanikest värvilisi 57,3%, mustanahalisi aafriklasi 33,2%, valgeid 8,3%, India või Aasia päritolu inimesi 0,6% ja teisi 0,6%. Afrikaani keelt kõneles emakeelena 69,3% inimestest, koosa keelt 24,7% ja inglise keelt 2,6%.

## Viited
Defitsiit

Majanduses on **defitsiit** ehk **liigne nõudlus** olukord, kus nõudlus toote või teenuse järele ületab pakkumise turul. See on vastand ülepakkumisele.

## Defitsiidi mõiste
Ideaalsel turul (sellisel, mis vastab lihtsale mikromajanduse mudelile) ajendab liigne nõudlus müüjaid hindu tõstma, kuni nõudlus selle hinna juures vastab olemasolevale pakkumisele, luues turu tasakaalu. Majanduslikus terminoloogias ilmneb defitsiit siis, kui mingil põhjusel (näiteks valitsuse sekkumisel või müüjate otsusel mitte hindu tõsta) tasakaalu saavutamiseks hind ei tõuse.

Üldkasutatavas mõttes võib mõiste "defitsiit" viidata olukorrale, kus enamus inimesi ei suuda leida soovitud toodet taskukohase hinnaga, eriti kui pakkumisega seotud probleemide tagajärjel on hinnad tõusnud. Turu tasakaal kujuneb, kui kõik ostjad ja müüjad, kes soovivad kaubelda valitseva hinnataseme juures, suudavad leida partnerid.

## Põhjused
Defitsiit (tehnilises mõttes) võib olla põhjustatud:
* Hinna ülemmäärast - hinnakontrolli liigist, mis hõlmab valitsuse kehtestatud piirangut toote või teenuse hinnale.
* Valitsuse keelust müüa toodet või teenust, näiteks prostitutsioon või uimastid.
* Tarnijate otsustest mitte hinda tõsta, näiteks sõbralike suhete hoidmiseks potentsiaalsete klientidega tarnehäirete ajal
* Kunstlikult tekitatud puudujääkidest.

## Mõjud
Valitsuse sekkumine turule toob endaga kaasa nii positiivseid kui ka negatiivseid mõjusid. Näiteks võib hinnalangus põhjustada puudujäägi, kuid see võimaldab ka teatud protsendil elanikkonnast osta toodet, mida nad muidu ei saaks endale lubada. Kõrgemate tehingukulude ja alternatiivkulude (nt kaotatud aja kujul) põhjustatud majanduslik puudus tähendab ka seda, et turustamisprotsess on raiskav. Mõlemad tegurid aitavad kaasa üldise jõukuse vähenemisele.

**Defitsiit võib põhjustada:**
* Varimajandust, sh "mustad turud" – ebaseaduslikud turud, kus müüakse tooteid, mis tavapärastel turgudel ei ole kättesaadavad, või kus üleliigse nõudlusega tooteid müüakse kõrgemate hindadega kui tavalisel turul.
* Kunstliku nõudluse kontrolli – näiteks aja (järjekorras ootamine) ja normide kehtestamine.
* Mitterahalisi kauplemise meetodeid, onupojapoliitikat või isegi vägivalda.
* Hinna diskrimineerimist.

## Viited
Aliwal North

**Aliwal North** (afrikaani keeles **Aliwal-Noord**) on linn Lõuna-Aafrika Vabariigis Ida-Kapimaa provintsis Joe Gqabi ringkonnas, Maletswai valla halduskeskus. Linn asub Oranje jõe ääres.

Aliwal North on asutatud 1849. aastal ja sai linnaõigused 1852. aastal.

Lõuna-Aafrika Vabariigi 2011. aasta rahvaloenduse andmetel oli Aliwal North'i elanikest mustanahalisi aafriklasi 85,2%, värvilisi 8,5%, valgeid 5,7%, India või Aasia päritolu inimesi 0,2% ja teisi 0,3%. Koosa keelt pidas emakeeleks 58,1% inimesi, sotho keelt 23,0%, afrikaani keelt 14,8% ja inglise keelt 2,3%.

Aliwal Spa nimeline kuumaveeallikate kuurort asub omavalitsuse territooriumil. Aastatel 2010–2014 rekonstrueerisid Maletswai kohaliku omavalitsuse töövõtjad kuurordi ja see avati taas avalikkusele 2015. aastal.

## Viited
Britstown

**Britstown** on linn Lõuna-Aafrika vabariigis Põhja-Kapimaa provintsis Pixley ka Seme ringkonnas Emthanjeni vallas.

Britstown on asutatud 1877. aastal.

Lõuna-Aafrika Vabariigi 2011. aasta rahvaloenduse andmetel oli Britstowni elanikest värvilisi 68,4%, mustanahalisi aafriklasi 26,7%, valgeid 4,0%, India või Aasia päritolu inimesi 0.4% ja teisi 0,5%. Afrikaani keelt kõneles emakeelena 80,9% inimesi, koosa keelt 13,8%, sotho keelt 1,4% ja inglise keelt 1,4%.

## Viited
Kuldkask

**Kuldkask** (*Betula x aurata*) on arukase ja sookase hübriid, millel on nende liikide vahepealsed tunnused.

## Välislingid
*
Marx

**Marx** (vene *Маркс*) on linn Venemaal Saratovi oblastis, Marksi rajooni keskus. Asub Volga vasakul kaldal 60 km Saratovist kirdes.

Linna asutasid 1766. aastal saksa kolonistid ja selle nimi oli **Jekaterinenštadt** (saksa **Katharinenstadt**), 1915—1920 **Jekaterinograd** ja 1920—1942 **Marksštadt** (saksa **Marxstadt**).

1918–1941 kuulus linn Volgasakslaste ANSV-sse. 

## Vaata ka
*Engels

## Viited

## Välislingid
Piketberg

**Piketberg** on linn Lõuna-Aafrika Vabariigis Lääne-Kapimaa provintsis West Coasti ringkonnas, Bergrivier valla halduskeskus.

Piketberg on asutatud 1840. aastal, linnaõigused sai 1906. aastal.

2011. aasta rahvaloenduse andmetel oli Piketbergi elanikest värvilisi 76,36%, valgeid 14,34%, mustanahalisi aafriklasi 8,08%, India või Aasia päritolu inimesi 0,52% ja teisi 0,69%. Afrikaani keelt pidas emakeeleks 92,69% inimesi, koosa keelt 1,90%, inglise keelt 1,82%, sotho keelt 1,16% ja tsvana keelt 0,79%.

## Viited
Graaff-Reinet

**Graaff-Reinet** on linn Lõuna-Aafrika Vabariigis Ida-Kapimaa provintsis Sarah Baartmani ringkonnas, Dr Beyers Naudé valla halduskeskus.

Graaff-Reinet asutati 1786. aastal ja on üks Lõuna-Aafrika Vabariigi vanemaid linnu.

2011. aasta rahvaloenduse andmetel oli Graaff-Reineti elanikest värvilisi 62,2%, mustanahalisi aafriklasi 28,2%, valgeid 8,7%, India või Aasia päritolu inimesi 0,5% ja teisi 0,4%. Afrikaani keelt pidas emakeeleks 76,0% inimestest, koosa keelt 18,9% ja inglise keelt 3,6%.

## Galerii

Pilt:Graaff-Reinet GR1.jpg
Pilt:Graaff-Reinet GR3.jpg
Pilt:Graaff Reinet.jpg


## Viited
Eesti kõrgeimad puud

**Eesti kõrgeimad puud** on loodusrekordid Eesti puude kõrguskasvu osas.
Loodusrekordina käsitletakse puuliikide lõikes avalikkusele teadaolevaid kõrgemaid puid, seetõttu pole välistatud, et looduses võib leiduda teadaolevaist veelgi kõrgemaid puid, mille kõrgusi lihtsalt pole mõõdetud ja teadaolevate kõrgeimate puude kõrgusega võrreldud.

## Viited
Rootsi 2014. aasta taliolümpiamängudel

**[[Rootsi]]** osales **[[2014. aasta taliolümpiamängud|2018. aasta taliolümpiamängudel]]** Sotšis 106 sportlasega, kes võistlesid 9 spordialal.

Rootsi lippu kandis avatseremoonial murdmaasuusataja Anders Södergren.

Rootsile tõid olümpiakulla murdmaasuusatamises naiste 4x5 km teatenaiskond koosseisus Anna Haag, Ida Ingemarsdotter, Charlotte Kalla ja Emma Wikén ning meeste 4x10 km teatemeeskond koosseisus Marcus Hellner, Lars Nelson, Johan Olsson ja Daniel Richardsson.

Hõbemedali võitsid murdmaasuusatajad Charlotte Kalla (2x), Marcus Hellner, Teodor Peterson ja Johan Olsson, Rootsi jäähokimeeskond ja Rootsi jääkeeglinaiskond.

Pronksmedali võitsid murdmaasuusatajad Emil Jönsson ja Daniel Richardsson, sprinditeate naiskond (Ida Ingemarsdotter, Stina Nilsson) ja sprinditeate meeskond (Emil Jönsson, Teodor Peterson), vigursuusataja Anna Holmlund ning Rootsi jääkeeglimeeskond.
Olümpiarekord

**Olümpiarekord** on olümpiamängudel (kas suve- või taliolümpiamängudel) püstitatud rekord: spordiala parim tulemus, mis olümpiamängude võistlustel on saavutatud.

## Vaata ka
*Ujumise olümpiarekordid
Liblikujumine

**Liblikujumine** ehk delfiin on ujumisstiil, kus ujumine toimub kõhuliasendis, kätega tehakse paaristõmbeid. Ka jalad töötavad paaris, tehes kaks delfiini lööki iga käte tõmbe kohta. Ujuja diskvalifitseeritakse, kui kohtunik leiab, et ujuja jalad või käed ei tee üheaegseid liigutusi või kui ujuja ei puuduta pöördes või finišis seina mõlema käega üheaegselt.

Liblikujumine on võistlusalana kasutusel ka ujumisvõistlustel.


Pilt:Butterfly stroke.gif|
Pilt:Butterfly stroke3.gif|
Girls In Pearls

**Girls in Pearls** on Eesti sünt-pop ansambel.

Debüüdi tegi ansambel 2017. aasta Tartu Indiefestil.

Girls in Pearls osales 2018. aasta Eesti Laulu II poolfinaalis lauluga "Spellbound".

## Koosseis
* Vivi Maar (vokaal)
* Viveli Maar (vokaal)
* Rasmus Lill (klahvpillid, produtsent)
* Kalle Kindel (trummid)
* Raimond Mägi (bass)

## Diskograafia
### Singlid
* "Right Where I Belong" (2016)
* "Can't Stop This Feeling" (2016)
* "Real You" (2017)
* "Spellbound" (2018)
* (2020)

## Vaata ka
* Zebra Island

## Viited

## Välislingid
* Girls in Pearls Facebookis
* Girls in Pearls Instagramis
* Girls in Pearls Soundcloudis
* Girls in Pearls Spotifys
* Girls in Pearls YouTubes
### Meedias
* Girls In Pearls: meil on laval kõik võrdselt jaotatud. 13. veebruar 2018. ERR
* ÕL VIDEOANKEET | Millise võimega tahaksid hommikul ärgata „Eesti laulu“ poolfinalistid ansamblist Girls In Pearls?. 16. veebruar 2018. Katharina Toomemets. Õhtuleht.
Christoph August Gabler

**Christoph August Gabler** (6. juuli 1820 – 6. märts 1884) oli baltisaksa arhitekt, Eestimaa kubermanguvalitsuse ehitusosakonna arhitekt ja aastast 1859 Eestimaa kubermanguarhitekt. 

Christoph August Gabler lõpetas 1839. aastal Peterburi Kunstide Akadeemia.

Christoph August Gabler projekti järgi valmis:
*aastail 1844–1845 klassitsistlikus stiilis ühekorruseline puumaja (1873. aastal avas proviisor Georg Heinrich Haetge hoones apteegi, Narva maantee 50),
*1845. aastal alustati Christoph August Gableri ja Heinrich Rybergi projekti järgi Rüütelkonna hoone ehitust, kuid vastuolude tõttu Sõjaministeeriumiga ehitus seiskus. Ehitus jätkus 1846. aastal ning rüütelkonna hoone projekti tegi muudatusi arhitekt Georg Winterhaltern. G. Winterhalten kujundas Christoph August Gableri kavandatud klassitsistliku fassaadi uusrenessansi võtmes.
* aastail 1856–1857 tehti ulatuslikke muudatusi ja lammutustöid Christoph August Gableri projekti kohaselt hoonetes Pikk tänav 71 / Tolli tänav 2
* aastail 1862–1867 ehitatud Tallinna Jaani kirik (Vabaduse väljak 1).

## Galerii

File:TLA 1465 1 552 Narva mnt 64, kinnistu nr 2777. Kadrioru apteegi hoone 15 04 1939 fotogr Narva mnt 64, kinnistu nr 2777. Kadrioru apteegi hoone.jpg|Kadrioru apteegi hoone
File:Muuseumiehituse Sihtasutus Kiriku plats 1 - panoramio.jpg|Rüütelkonna hoone
Pilt:Pikk tänav 69, Tolli tänav 1.JPG|Pikk 69 / Tolli 1


## Välislingid
*
Broadcom

**Broadcom Inc.** (varasema nimega **Avago Technologies**) on Ameerika pooljuhttoodete tootja.

Ettevõte loodi 1961. aastal nime all HP Associates, kui Hewlett-Packardi pooljuhttoodete osakond. See lahutati emaettevõttest 1999. aastal, kui moodustati Agilent Technologies. 2005. aastal omandasid KKR ja Silver Lake Partners 2,6 miljardi dollari eest ettevõtte Agilent Technologies pooljuhttoodete osakonna ning moodustasid selle põhjal ettevõtte Avago Technologies. 2009. aasta augustis toimus Avago aktsiate esmane avalik pakkumine. Avago Technologies Limited muutis oma nime Broadcomiks, kui omandas 2016. aasta jaanuaris ettevõtte Broadcom Corporation. 

2024. aasta detsembris sai Broadcomist 12. ettevõte, mille turukapitalisatsioon ületas 1 triljoni dollari piiri.

## Välislingid
* Ametlik koduleht
Eduard Pohli maja

**Eduard Pohli maja** on elu- ja ärihoone Viljandis aadressil Lossi tänav 26 / Tartu tänav 13.

## Ajalugu
1907. aastal ostis tööstur Eduard Pohl Lossi ja Tartu tänava nurgal asuva kinnistu ja ehitas sinna linna suurima ning esinduslikuma elu- ja ärihoone. Majas on tegutsenud Sakala Pank ja ajalehe Sakala toimetus.  

## Viited
Anu Uritam

**Anu Uritam** (sündinud 12. mail 1975) on Eesti jurist, Harju Maakohtu kohtunik.

Ta nimetati kohtunikuks alates 1. detsembrist 2009 Vabariigi Presidendi 16.11.2009 otsusega nr 555.

Ta on mittetulundusühingu Eesti Kohtunike Ühing juhatuse liige ja aseesimees.

## Vaidlused
Aastal 2013 otsustas õiguseetika komisjon, mis jälgib kohtunikke, et Uritam oli kohtuniku ametikohale 'ebasobiv'. Komisjon, kuhu kuulusid õiguslikud esindajad, sealhulgas Eesti Advokatuuri kantsler, arutas, et Uritam ei olnud sobiv ega sobilik sellele ametikohale.

## Viited

## Välislingid
*"Anu Uritam: justiitsaktivismist ja kohtute kontrollimisest", Postimees, 5. veebruar 2018
Kõrgemäe tänav

**Kõrgemäe tänav** on tänav Viljandis.

Kohati üle 18-protsendise kaldega tänav on üks järsemaid Eestis, selle 297-meetrisel lõigul on kõrguste vahe 32 meetrit.

Tänav saab alguse Carl Robert Jakobsoni ja Kooli tänava ristil, ristub Posti, Põllu, Tartu ja Roo tänavaga ning lõpeb Järve tänaval.
Tänava pikkus on 295 m.

## Viited
Hey, Vern, It's Ernest!

**"Hey, Vern, It's Ernest!"** on Ameerika Ühendriikide telekanali CBS lastesaade (situatsioonikomöödia), mille režissöör ja produtsent on John R. Cherry III.
Anthony Cumia

**Anthony Cumia** (sündinud 26. aprillil 1961 Elwoodis New Yorgis) on Ameerika Ühendriikide näitleja.

## Välislingid
*
Eküü

**Eküü** võib tähistada ühte järgmistest:
* **[[Euroopa valuutaühik|Eküü]]** oli Euroopa Ühenduse valuutaühik aastatel 1979–1998 ja euro eelkäija.
* **[[Eküü (Prantsuse münt)|Eküü]]** (*écu*) on mitme Prantsuse endise mündi nimi.
Angamuco

**Angamuco** on endisagne linn tänaväeva Mehhiko territooriumil Michoacáni osariigis, umbes 10&nbsp;km kaugusel Pátzcuaro järvest idas.

Lidaruuringute andmeil oli linna pindala 26&nbsp;km². Õitsenguaegses linnas (umbes 1000–1350) oli umbes 40&nbsp;000 hoonet.

## Viited

## Välislingid
* Anna Stephanie Cohen, ''Creating an Empire: Local Political Change at Angamuco, Michoacan, Mexico'', University of Washington (doktoritöö), 2016, 390 lk. Vaadatud 18. veebruaril 2018 (*inglise keeles*)
Johann Heinroth

**Johann Christian August Heinroth** (17. jaanuar 1773 Leipzig – 26. oktoober 1843 Leipzig) oli saksa arst ja arstiteadlane.

Ta töötas Leipzigi Ülikooli professorina.

Ta võttis kasutusele mõiste ja termini psühhosomaatika aastal 1818. Oma filosoofilistes vaadetes toetus ta suuresti Herderile.

## Tsitaate Heinrothilt
**Der Arzt ohne Semiotik ist ein Blinder ohne Stab*. (Arst ilma semiootikata on nagu pime ilma kepita.)
Sportronimine

**Sportronimine** on kaljuronimise alaliik, köisjulgestusega ronimine, kus kasutatakse kaljusse paigaldatud statsionaarseid julgestuspunkte ja -ankruid. 

Kindlad julgestuspunktid minimeerivad ka vajamineva varustuse ja sellega mässamise. Köis klikitakse julgestuspunkti kahe karabiini ja neid ühendava lühikese lindi abil. Sportronimises on tavaline raja harjutamine ja vahepealne köies puhkamine. Kasutatakse ka raja õppimist ülaltjulgestuse abil. Ronitakse nii ühe köiepikkuse piiresse jäävaid (50–60 m) kui ka mitmest lõigust koosnevaid radu. Viimaste puhul toimub julgestamine seinal julgestusankrute abil.
Surfamine

**Surfamine** on spordiala, kus sportlane lainelaua abil veelainel liigub.

Surfamiseks võib nimetada ka purjelauaga sõitmist.

## Vaata ka
*Lohesurf
*Skimboarding
*Veelauasõit
Anu Põldsam

**Anu Põldsam** (sündinud 1. märtsil 1981) on eesti usuteadlane ja tõlkija. 

2011. aastal kaitses ta Tartu Ülikoolis väitekirja "Lazar Gulkowitsch – eine vergessene Stimme der Wissenschaft des Judentums. Seine Tätigkeit, sein Werk und seine Wirkung im zeitgeschichtlichen Kontext" ("Lazar Gulkowitsch – juuditeaduse (Wissenschaft des Judentums) unustatud esindaja. Tema elu, õpetus ja mõju ajastuloolises kontekstis") ja sai doktorikraadi.

Anu Põldsam töötab Tartu Ülikoolis judaistika lektorina. Tema põhilisteks uurimisvaldkondadeks on Vana Testament ja judaism ning juudi mõttelugu 19. sajandil ning eesti juutide religiooni- ja kultuurilugu 20. sajandi esimesel poolel. Õppejõuna õpetab ta juudi religiooni, identiteeti, eetikat ja mõttelugu ning piibliheebrea keelt. 

Ta tõlgib saksa, inglise ja heebrea keelest. Ta on tõlkinud nii tarbe- ja aime- kui ka ilukirjandust, näiteks Amos Ozi romaani "Juudas" ja Josef Agnoni jutustuste "Elupäevade poolel teel" ning Leo Baecki, Gershom Scholemi jt teiste teoseid.

Ta osaleb uue eestikeelse piiblitõlke väljaandmisega seotud projektis "Piibel 2039".

## Viited
Stāmeriena vald

**Stāmeriena vald** (läti keeles *Stāmerienas pagasts*) on vald Lätis Gulbene piirkonnas. Vald piirneb sama piirkonna Litene, Beļava ja Stradi vallaga ning Alūksne piirkonna Anna, Kalncempji ja Jaunanna vallaga.

Valla pindala on 134 km². 2016. aasta seisuga elas seal 1105 inimest. Valla keskus on Vecstāmeriena küla, vallavanem on Ainārs Brezinskis.

## Ajalugu

Stāmeriena valla alal asusid varem Stāmeriena mõisa maad. Vald loodi aastal 1867, aastani 1882 kandis see nime **Stāmere vald**. Valla saksakeelne nimekuju oli *Stomersee*. Aastal 1935 oli valla pindala 87,9 km² ja seal oli 2192 elanikku. 

Aastal 1945 moodustati vallas Stāmeriena ja Leja külanõukogu, aastal 1949 vald likvideeriti. Aastal 1954 liideti Stāmeriena külanõukoguga likvideeritav Kalniene külanõukogu, aastal 1960 aga osa Vecgulbene külanõukogust. Aastal 1964 liideti külanõukoguga Litene külanõukogu Stāmeriene sovhoos, aastal 1973 aga likvideeritav Vecgulbene külanõukogu. Aastal 1977 liideti osa külanõukogu maadest Stradi külanõukoguga, osa Anna külanõukoguga, samas liideti osa Anna külanõukogust ka Stāmeriena külanõukoguga. Aastal 1979 liideti Stradi külanõukoguga veel üks osa Stāmeriena külanõukogust.

Aastal 1990 muudeti külanõukogu vallaks. 2009. aastast kuulub vald Gulbene piirkonda.

## Loodus

Tähtsamad jõed on Dzelzupe, Paparze, Pogupe. Järvedest asuvad seal Ludzi järv, 92,6 ha suurune Stāmeriena järv, 23,9 ha suurune Kauguri järv (Litene valla piiril) ja 27,9 ha suurune Poga järv.

Looduskaitse all on mitmed nimetud põlispuud. Valda jääb 65 ha suurune Zepi metsa hoiuala.

## Kaitstavad mälestised

Kultuurimälestistest on riikliku kaitse all Stāmeriena õigeusu kirik, Stāmeriena mõisakompleks (sealhulgas park, ait, ja häärber, aednikumaja, häärberi ahi, kahe toa interjöör ning kolme häärberi toa interjöörid), Kalniena mõisakompleks (sealhulgas park ja häärber), Smoņi muinaskalmed ehk Rootsi kalmistu ja Skolase muinaskalmed.

Regionaalse kaitse all on Kalniena mõisakompleks, sealhulgas park, häärber, pesuköök, aedniku maja ning kutsari maja-tall-tõllakuur. Kohaliku kaitse all on Stāmeriena vallamaja, Stāmeriena põhikooli hoone, kaks Stāmerienas asuvat poega elumaja (Brīvības iela 36 ja 32) ja Stāmeriena mõisa häärberi fassaad.

## Asustus

Aastal 2011 elas vallas 948 lätlast, 41 venelast, 9 valgevenelast, 7 ukrainlast ja 1 leedulane.  

Valla külad:

Ülejäänud valla elanikud elasid külade koosseisu mitte kuuluvates taludes.


Paparze pie Alūksnes - Kalnienas ceļa 2002-09-14 - panoramio.jpg|Paparze jõgi
Pogupe pie Gulbenes - Balvu ceļa 2000-04-22 - panoramio.jpg|Pogupe jõgi
Stāmerienas ezers - panoramio.jpg|Stāmeriena järv
Pogas ezera krasts - panoramio.jpg|Poga järv
Vecstāmerienas baznīca no ezera puses. - panoramio.jpg|Vecstāmeriena õigeusu kirik


## Viited

## Välislingid

*Valla koduleht (*läti keeles*)
Kunstnikuraamat

**Kunstnikuraamat** on raamatu või sellega sarnases vormis objekt, mille lõppkuju üle otsustab kunstnik ise ning mis on mõeldud olema iseseisev kunstiteos.

London Art Fairi kodulehelt leiab suhteliselt vabade piiridega kunstnikuraamatu selgituse: "Kunstnikuraamat on kunstiteos, mille puhul on keskne raamatu idee. See võib hõlmata joonistamist, maalimist, graafikat, skulptuuri, fotograafiat, graafilist disaini või elektroonilist kunsti. Mõni sisaldab sõnu, mõni mitte. Teemaks võib olla nii tõsine kirjandus ja kõrgkunst kui ka personaalne kirg ja kogemus. See ei ole raamat kunstist, vaid originaalteos, mis võib sisaldada isiklikke kommentaare kunsti ja kunstipäraste ideede kohta või olla täidetud luule, ilu, lõbu ja üleannetusega." Elodie Lévéque jaoks on tegemist kunstnikuraamatuga siis, kui nii sisu kui ka väline dekoor on ühe kunstniku loodud. 

Tallinna Ülikooli Akadeemilise Raamatukogu säilitus- ja digiteerimiskeskuse juhataja Rene Haljasmäe arvates on kunstnikuraamat kunstniku poolt 100% käsitööna valminud raamat: "Kunstnik on ise loonud raamatuidee, teinud küljenduse, valinud materjalid ja teinud köitetöö. Võib olla väikesetiraažiline. Tavaliselt on kunstnikuraamatu köide lihtne." Kunstnikuraamatu kõrval toob Haljasmäe eraldi välja **kunstnike raamatu** – erinevate meistrite (näiteks graafiku ja köitja) koostöös valminud raamat, mis on tavaliselt ainueksemplar; **raamatobjekti** – kontseptuaalse või skulpturaalse raamatu, mis sisaldab erinevaid tehnikaid ja ei pruugi sarnaneda välimuselt klassikalise köidetud raamatuga, see võib olla installatsioon, kus köitel pole erilist rolli; **köiteobjekti** – mis tähistab raamatobjekti, kus domineerib köide; **autoriköite** – köitemeistri tehtud tuntava disainiga ja käekirjaga köite.

## Viited
Falcon 9 Full Thrust

**Falcon 9 Full Thrust** (tuntud ka kui **Falcon 9 v1.2**) on osaliselt taaskasutatav keskmise kandevõimega kanderakett, mida arendab ja toodab SpaceX. See on Falcon 9 raketiperekonna kolmas suurem versioon, mille väljatöötamine algas 2014. aastal ja esimene start toimus detsembris 2015. 2025. aastal oli Full Thrust startinud 490 korda, millest ainult üks start oli ebaõnnestunud. Alates 2017. aastast on startidel taaskasutatud varem lennanud esimesi astmeid, et viia kosmosesse uusi laadungeid.

Detsembris 2015 sai Falcon 9 Full Thrust esimeseks kanderaketiks, mille esimene aste maandus pärast starti püstiasendis. Mõned maandumiseks vajalikud tehnoloogiad, näiteks maandumisjalad, olid olemas juba Falcon 9 v1.1-l, kuid selle maandamised ebaõnnestusid. Aastaks 2020 tõusis taaskasutatud rakettide osakaal 81 protsendini.

Falcon 9 Full Thrust on märkimisväärne edasiarendus Falcon 9 v1.1-st, mis teenindas viimase missiooni jaanuaris 2016. Full Thrustil on uuendatud esimese ja teise astme mootorid, suurem teise astme kütusepaak, see on võimeline viima geostatsionaarsele orbiidile suuremaid laadungeid ja selle esimene aste on taaskasutatav.

## Viited
Hanna Öberg

**Hanna Linnea Öberg** (sündinud 2. novembril 1995 Kirunas) on Rootsi laskesuusataja. 

## Välislingid
*Hanna Öberg - IBU lehel
Ketaslõikur

**Ketaslõikur** (ka **nurklihvija**; slängis **relakas**) on tööriist, millega saab lõigata, lihvida ja käiata erinevaid materjale. Ketaslõikuri mootor võib töötada nii elektriga, bensiiniga kui ka suruõhuga. Reguleeritava kiirusega mootor töötab pöördmehhanismiga, mille otsa kinnitatakse tööle vastav ketas. Seadme korpus on valmistatud plastist või kummist. Enamusel ketaslõikuritel on muudetav käepide, mis võimaldab tööd teha nii vasaku- kui ka paremakäelistel. Nurklihvijaid saab kasutada liigse materjali eemaldamiseks objektilt. Erinevate materjalide ja tööde jaoks on erinevad kettad, näiteks teemantketas lõikamiseks, erinevad abrasiivsed kettad lihvimiseks, lihvimiskivid, liivapaberiga kettad, traatharjakettad ja poleerimispadjad. Nurklihvija talub suurt vastujõudu lihvimisel.

## Ohutus

Ameerika Ühendriikide Riikliku Tööohutuse ja Terviseameti uurimistöö kohaselt on nurklihvijate lubatud helitugevus tühikäigul 91–103 dB.  Ketaslõikurid tekitavad metalle lõigates sädemeid ja väikseid metallosakesi, seetõttu peab ketaslõikuriga töötades kandma näokaitset ja vastavaid tööriideid. Samuti võivad ketaslõikuri lõikekettad puruneda. Sellest tuleneva õnnetuse vältimiseks peab ketaslõikuril olema kaitse. Enne lõikamist tuleb lõigatav materjal kinnitada stabiilsele pinnale ja veenduda, et lõikamine oleks ohutu ning et sädemed ei satuks tuleohtlikele materjalidele. Kui lõikuriga töötamine on lõpetatud, tuleb lõikur aeglaselt ja ettevaatlikult materjali seest välja tõsta. Töötada tuleb tööriistast kindlalt kinni hoides. 

## Kasutus

Nurklihvijaid kasutatakse laialdaselt metallitööstustes, ehitusel ja ka päästetöödel. Need on tavaliselt kasutuses töökodades, autoteenindustes ja autoremonditöökodades. Erinevate tööde ja toimingute jaoks on erinevad nurklihvijad. Kõige tähtsam tegur, mida nurklihvija valimisel tähele panna, on ketta suurus ja mootori võimsus. Teised tegurid, mida jälgida, on energiaallikas (suruõhk, elekter), pöördemoment ja spindli suurus. Üldiselt ketta suurus ja mootori võimsus suurenevad korraga. Ketta suurust mõõdetakse tavaliselt tollides või sentimeetrites. Suruõhuga töötavatel nurklihvijatel on tavaliselt väiksemad kettad. Suruõhu jõul töötavaid nurklihvijaid kasutatakse tavaliselt kergematel töödel, kus on vajalik täpsus. Elektrilisi nurklihvijaid kasutatakse rohkem suuremate ja raskemate tööde jaoks. Siiski on olemas ka suuri suruõhuga nurklihvijaid ja väikseid elektrilisi nurklihvijaid. 

## Ajalugu

Nurklihvija leiutati 1954. aastal Saksa ettevõtte Ackermann + Schmitt poolt. Tänu sellele kutsutakse nurklihvijat Saksamaal, Hollandis, Slovakkias, Tšehhis, Poolas, Horvaatias, Lätis, Rumeenias, Ungaris ja Bulgaarias nimetusega *flex*.

## Viited

## Välislingid
CA Technologies

**CA Technologies** (varasema nimega **Computer Associates International, Inc.**) on Ameerika tarkvaraettevõte.
Harjer

**Harjer** on Suurbritanniast pärinev koeratõug.

Tõustandardis on koera üldmulje kohta kirjas: „Tugev ja kerge koer. Rebasehagijaga võrreldes mitte nii jõuline, kuid samas suursugusema välimusega.“


Parade of Hounds - Harriers.jpg
American Foxhound At A Dog Show.jpg


## Viited

## Kirjandus
* Desmond Morris. *Dogs*, North Pomfret, Vermont 2008, ISBN 978-1-57076-410-3

## Välislingid
* Harjer veebisaidil koer.ee
Soomesugu rahvad

**Soomesugu rahvad**, ka **Soome sugu rahvad**, on termin, mida kasutatakse nende Soome-Ugri rahvaste tähistamiseks, kes on termini "Soome-Ugri" esimese, ehk "Soome" poolel.  . Inglise keeles on "Soomesugu" tõlkeks "Finnic", mis on termini "Finno-Ugric" alamkategooria. 

Kõige rohkem Soomesugu rahvaid elab kahes iseseisvas Soomesugu inimeste rahvusriigis Euroopas: Soomes ja Eestis. 

Eesti Vabariigi president Konstantin Päts kasutas antud terminit Eesti-Soome liitriigi kontekstis 1940. aastal, kui soovis luua Eesti ja Soome liitriiki.

## Viited
Ykkönen

**Ykkönen** (soome keeles 'number üks', rootsi keeles **Ettan**) on Soome klubijalgpalli tugevuselt teine liiga. Sellest kõrgem on Veikkausliiga ja madalam Kakkonen.

See on kõrgeim liiga, mida koordineerib Soome Jalgpalliliit.

Liiga loodi 1973. aastal nimega 1. divisioona, nime Ykkönen kasutatakse alates 1995. aastast.

## Klubid
2024. aasta hooajal mängivad liigas järgmised klubid:
Serie B

**Serie B** on Itaalia jalgpalli (Serie A järel) tugevuselt teine liiga.

Liigasse kuulub 22 klubi. Kuni hooajani 2002/2003 mängis liigas 20 klubi, järgmisel hooajal suurendati seda 24 klubini. Hooajal 2004/2005 vähendati võistkondade arvu 22-ni ning samal ajal suurenes Serie A-s klubide arv 18-lt 20-le.

Regulaarhooajal peavad kõik meeskonnad liigas 42 mänge – kaks mängu iga vastasega.

## Klubid
Hooajal 2018–2019 mängivad liigas järgmised 22 klubi:

*Ascoli
*Avellino
*Bari
*Benevento
*Brescia
*Carpi
*Cesena
*Cittadella
*Cosenza
*Cremonese
*Crotone

*Foggia
*Hellas Verona
*Lecce
*Livorno
*Padova
*Palermo
*Perugia
*Pescara
*Salernitana
*Spezi
*Venezia

## Nimekiri Serie B meeskondadest läbi aegade

Alates hooajast 1929–1930 kuni hooajani 2017–2018. Teise Maailmasõja ajal 1943 kuni 1945 liigas mänge ei toimunud.

* **60** hooaega: Brescia
* **52** hooaega: Verona
* **50** hooaega: Modena
* **46** hooaega: Bari
* **43** hooaega: Palermo
* **38** hooaega: Monza
* **37** hooaega: Padova
* **36** hooaega: Pescara
* **35** hooaega: Catania, Vicenza
* **34** hooaega: Como, Novara, Venezia
* **33** hooaega: Genoa, Reggiana
* **32** hooaega: Cesena, Messina, Pisa
* **31** hooaega: Taranto
* **29** hooaega: Cagliari
* **28** hooaega: Atalanta, Catanzaro
* **27** hooaega: Cremonese, Parma, Salernitana, Ternana
* **26** hooaega: Lecce
* **25** hooaega: Livorno, Perugia, Spezia
* **24** hooaega: Foggia
* **22** hooaega: Ancona, Reggina, Triestina
* **21** hooaega: Ascoli, Sambenedettese, SPAL, Varese
* **20** hooaega: Alessandria, Empoli
* **19** hooaega: Avellino, Cosenza, Lucchese, Pistoiese
* **18** hooaega: Piacenza, Udinese
* **16** hooaega: Arezzo, Treviso
* **14** hooaega: Legnano, Mantova
* **13** hooaega: Pro Patria, Pro Vercelli, Siena
* **12** hooaega: Bologna, Fanfulla, Napoli, Torino
* **11** hooaega: Cittadella, Crotone, Lazio, Lecco, Sampdoria, Vigevano
* **10** hooaega: Marzotto, Prato
* **9** hooaega: AlbinoLeffe, Rimini
* **8** hooaega: Chievo, Frosinone
* **7** hooaega: Ravenna, Siracusa
* **6** hooaega: Brindisi,  Fidelis Andria, Grosseto, Seregno, Viareggio
* **5** hooaega: Campobasso, Fiorentina, Potenza, Sassuolo, Savona
* **4** hooaega: Barletta, Casale, Carpi, Juve Stabia, Latina, Monfalcone, Pavia, Pro Sesto, Trapani, Virtus Entella, Virtus Lanciano
* **3** hooaega: Cavese, Derthona, Grion Pola, L'Aquila, Nocerina, Piombino, Sanremese, Savoia
* **2** hooaega: Acireale, Biellese, Carrarese, Casertana, Castel di Sangro, Crema, Fiumana, Gallaratese, Gubbio, Licata, Liguria, Milan, Pro Gorizia, Rieti, Sampierdarenese, Scafatese, Suzzara, Trani, Vogherese
* **1** hooaega: Alba Trastevere, Alzano Virescit, Arsenale Taranto, Benevento, Bolzano, Centese, Fermana, Forlì, Gallipoli, Juventus, La Dominante, Maceratese, Magenta, Massese, M.A.T.E.R., Matera, Mestrina, Molinella, Portogruaro, Roma, Sestrese, Sorrento, Vita Nova

## Välislingid
* Ametlik koduleht
Autodesk

**Autodesk, Inc.** on tarkvara tootev ettevõte. 

Ettevõtte tuntuimat tarkvara AutoCADi kasutavad arhitektid ja insenerid.

## Tooted
*AutoCAD
*Autodesk 3ds Max
*Autodesk Arnold
*Autodesk Flame
*Autodesk Flare
*Autodesk Inventor
*Autodesk Lustre
*Autodesk Maya
*Autodesk MotionBuilder
*Autodesk Mudbox
*Autodesk Revit
*Navisworks
*ShotGrid
*Tinkercad

## Viited

## Välislingid
*Veebileht
Jooksusprint

**Jooksusprint** ehk lühimaajooks on kergejõustiku lühemad jooksudistantsid. Sprindist pikem on keskmaajooks.

Suveolümpiamängudel ja välitingimustes peetavatel kergejõustiku maailmameistrivõistlustel on tavaliselt kavas kolm sprinti: 100 meetri, 200 meetri ja 400 meetri jooks. Sisetingimustes on lisaks populaarne jooksudistants 60 meetrit.
Lerum

**Lerum** on tiheasustusega paikkond ja Lerumi valla keskus Lääne-Rootsis Västra Götalandi läänis. Lerum asub umbes 20 km Göteborgist ida suunas.

Vallas elas aastal 2020 umbes 43 000 elanikku, Lerumi asulas elas umbes 28 000 elanikku.

Lerumi keskuses asub ostukeskus Solkatten 22 kauplusega. Läbi Lerumi läheb kiirtee E20 Göteborgist Stockholmi. Göteborgi Landvetteri lennujaam jääb Lerumist 20 minuti kaugusele. Suurimad järved Lerumis on Aspen ja Stamsjön. Läbi Lerumi voolab jõgi nimega Säveån. Läbi Lerumi läheb matkarada Gotaleden.

## Viited

## Välislingid
*
Valuutakorv

**Valuutakorv** on erineva osakaaluga valuutadest koosnev portfell. Tavaliselt kasutatakse valuutakorvi selleks, et vähendada valuutakursside kõikumisest tulenevat riski. Tuntuimad endised ja praegused valuutakorvid on Euroopa valuutaühik, Rahvusvahelise Valuutafondi arvestusühik ja USA dollari indeks.

## Näiteid valuutakorvidest
### Euroopa Ühendus

Aastatel 1979–1998 kasutasid Euroopa Ühenduse liikmesriigid Euroopa valuutaühikut ehk eküüd, mille hiljem vahetas välja euro.

### Rahvusvaheline Valuutafond

Rahvusvaheline Valuutafond lõi 1969. aastal oma arvestusühiku SDR (*special drawing rights*) ja 2018. aasta seisuga koosneb see viiest põhivaluutast: eurost, USA dollarist, Jaapani jeenist, Suurbritannia naelsterlingist ja Hiina jüaanist. Arvestusühik on kunstlik reservvaluuta, mida riigid saavad kasutada ka omavahelistes arveldustes.

### Ameerika Ühendriigid

Aastal 1973 loodi USA dollari indeks (USDX), mis koosneb 2018. aasta seisuga kuuest valuutast: euro (moodustab 58% korvist), Jaapani jeen, Kanada dollar, Suurbritannia naelsterling, Rootsi kroon ja Šveitsi frank.

### Venemaa
Venemaa Föderatsiooni Keskpanga valuutakorv koosneb kahest valuutast: dollarist ja eurost. Kui korvi kasutuselevõtu alguses 2005. aastal oli dollari osakaal 90% ja euro osakaal 10%, siis alates 2007. aastast on dollari osakaal 55% ja euro osakaal 45%.

### Hiina
Hiina valuutabörsi kauplemissüsteem CFETS kasutab jüaani indeksi arvestamisel 24 valuutast koosnevat valuutakorvi. Enne 2017. aasta 1. jaanuari koosnes korv 13 valuutast, kuid siis lisandusid korvi teiste hulgas Ungari forint ja Poola zlott. Sellega vähenesid seni korvi kuulunud valuutade osakaalud: näiteks dollari osakaal langes 26,4%-lt 22,4%-le ja euro osakaal 21,39%-lt 16,34%-le.

### Aasia valuutaühik

See on Aasia valuutadel põhinev valuutakorv, mis sarnaneb Euroopa valuutaühikuga. Korvi loomist alles planeeritakse. Seda takistavad muu hulgas eriarvamused kaasatavate valuutade valikul.

## Viited
Börsimaakler

**Börsimaakler** on vahendaja investori ja emitendi vahel, kes teeb ostu- ja müügitehinguid aktsiate ja muude väärtpaberitega nii jae- kui ka institutsionaalsetele klientidele börsil. Börsimaaklerid töötavad maaklerifirmades ja kauplevad börsil, kus korraldatakse toodete ning väärtpaberite regulaarset ostu ja müüki. Maaklerifirmad on investeerimispangandusega tegelevad ettevõtted, näiteks pangad. Börsimaakleri konkreetsem ametinimetus võib sõltuda talle antud litsentsist, tema müüdavate väärtpaberite tüübist või tema pakutavatest teenustest.

Eestis tegutseb üks reguleeritud väärtpaberiturg, mida korraldab NASDAQ OMX Tallinn AS.

## Töö sisu
*Ostu- ja müügitehingute tegemine
*Investeerimisnõuannete ja soovituste pakkumine
*Aktsiabörside jälgimine
*Uute aktsiate emissioonide ostmine
*Finantsaruannete tõlgendamine
*Klientide investeerimisettevõtete haldamine ja hindamine
*Enda turundamine potentsiaalsetele klientidele

Börsimaakler peab täitma tehingukorraldusi võimalikult soodsatel tingimustel. Et sellega edukalt hakkama saada, peab maakler tundma börsireglementi ja kauplemissüsteemi.

## Ajalugu
Esimesed tehingud aktsiabörsil toimusid 2. sajandil eKr Roomas. Pärast Rooma riigi lagunemist jäi väärtpaberitega kauplemine tagaplaanile. Uuesti sai võlakirjadega kauplemine hoo sisse renessansiajastul Itaalia linnades nagu Genova ja Veneetsia. Uued börsid avasid uksed 16.–17. sajandil. Sealhulgas alustas tegevust Londoni börs, mille tegevus algas 1698. aastal kohvikus. New Yorgi börs alustas tegevust 1800. aastatel paplipuu all, kus 24 börsimaaklerit allkirjastas Buttonwoodsi kokkuleppe, nõustudes müüma viit väärtpaberit.

## Haridus ja väljaõpe
Börsimaakleri amet eeldab keskharidust ja vähemalt bakalaureusekraadi finants- või ärijuhtimise alal. See tagab, et maakler orienteerub majanduse põhimõistetes ja üldistes majandusnäitajates, tunneb ettevõtlust ja börsi tööpõhimõtteid, on kursis äritegevust reguleerivate seaduste ja maailma börsidel toimuvaga. Palju õpitakse vahetult töö käigus.

 Ameerika Ühendriikides peab börsimaakleril olema tehtud nii üldine väärtpaberi esindaja kvalifikatsioonieksam (Series 7) kui ka Series 63 või Series 66 eksamid.

## Vaata ka
*Väärtpaber
*Euroopa börside loend
*Tallinna börs

## Viited

## Välislingid
*Nasdaq Tallinna börsi reeglistik
Inventuur

**Inventuur** on esemete koguste ja seisundi füüsiline kontroll, alus täpsele inventuuriaruandele ja hindamisele. See aitab jälgida inventari liikumist ja tuvastada erinevusi kaubajääkides. Inventuuri ajal loetakse ja märgitakse üles iga toode poes, tööstuses või ettevõttes. Selle tulemusel uueneb inventuuri aruanne, kus peetakse arvestust kauba koguste ja hinna muutuste üle. Laoarvestamist võib teha nii eelarveaasta lõpus kui ka kogu aasta vältel.

## Inventuuritüübid
Inventuuri läbiviimisel on raamatupidamiskohustuslasel kaks võimalust: täielik inventuur ja osaline inventuur.

Täielik inventuur viiakse läbi kord aastas, et ettevõtte raamatupidaja oleks kursis laos oleva jaekauba seisu ja jääkidega. Selline inventuur sisaldab igat toodet laos ja poes. Täielikku inventuuri läbi viies peaks poe sulgema, et saada toodetest korrektne ülevaade.

Osalist inventuuri tehakse teatud toodete ja brändide kohta, et hoida kaupade loendus võimalikult täpne terve aasta vältel. Inventuuri tegija võib läbi viia mitmeid osalisi inventuure samal ajal. Seejuures ei tohi üks ja sama toode sattuda kahte erinevasse inventuuri. Osalisi inventuure saab läbi viia ka siis, kui pood või ettevõte on avatud.

## Millal inventeerida?

### Täielik inventuur (aastaaruanne)
* Aasta lõpus, kui koostatakse majandusaasta aruanne.
* Raamatupidaja soovitusel aasta keskel (poolaasta jooksul).
* Enne oma ettevõtte müümist.
* Peale tegusat perioodi, näiteks soodusmüükide hooaega või kampaaniat.
* Inventeerida võib igal ajal, tuleb vaid arvestada, et inventuuri aruande koostamine on suur töö.

### Osaline inventuur
* Soovituslik on teha inventuuri kogu aasta vältel.[<sup>[2]</sup>](https://et.wikipedia.org/wiki/Inventuur)

## Viited
Humphrey Cobb

**Humphrey Cobb** (5. september 1899 – 25. aprill 1944) oli kirjanik ja stsenarist. 

Tema tuntuim teos on romaan "Kuulsuse rajad" ("Paths of Glory", 1935), mille põhjal valmis 1957. aastal Stanley Kubricku samanimeline film. Lisaks oli Cobb 1937. aasta filmi "San Quentin" peastsenarist.

## Elu
Cobb sündis Itaalias Sienas ameeriklaste peres. Tema isa Arthur Cobb oli kunstnik ja ema Alice Littell Cobb arst. Vanemad saatsid ta algharidust omandama Inglismaale ning Ameerika Ühendriikidesse jõudis ta alles 13-aastaselt, et õpinguid jätkata. Pärast keskkoolist väljaviskamist 17-aastaselt reisis ta Montreali ja astus 1916. aastal Kanada sõjaväkke, et osaleda Esimeses maailmasõjas (Ameerika Ühendriigid astusid sõtta hiljem). Kuna ta elas pikka aega välismaal ja osales Esimeses maailmasõjas Kanada sõjaväe koosseisus, siis on teda vahel ekslikult Kanada kirjanikuks peetud.

Pärast sõda töötas ta börsil, kaubalaevastikus, kirjastusäris, reklaaminduses ja Sõja Informatsiooni Talituses (Office of War Information ehk OWI) propagandatekstide kirjutajana. Cobb töötas romaani "Kuulsuse rajad" kirjutamise ajal George Gallupi alluvuses Young & Rubicami reklaamiagentuuris New Yorgis.

Tema teine romaan "None But the Brave" ilmus 1938. aastal järjejutuna ajakirjas Collier's Weekly ning sai esimesega võrreldes jahedama vastuvõtu osaliseks. Aastatel 1935–1940 töötas ta stsenaristina. Surma ajal töötas Cobb reklaamikirjanikuna New Yorgis ettevõttes Kenyon & Eckhardt.

Sama perekonnanime kandev, kuid mitte suguluses olev ameerika kirjanik Irvin S. Cobb on kirjutanud samuti raamatu "Kuulsuse rajad" (1915), mis kirjeldab autori kogemust ajakirjanikuna Esimeses maailmasõjas. "Kuulsuse rajad" on veel vähemalt kolme raamatu pealkiri ning fraasina esineb see rohkem kui tosina raamatu pealkirjas.
Tommaso d'Aquino

**Tommaso d'Aquino** võib viidata järgnevatele inimestele:

* Püha Aquino Thomas (1255–1274), Itaalia teoloog ja filosoof
* Tommaso d'Aquino (Mottola piiskop) (1584–1651)
* Tommaso d'Aquino (Sessa Aurunca piiskop) (1635–1705)
* Tommaso d'Aquino (Vico Equense piiskop) (1657–1732)
Mänti keel

**Mänti keel** on Suurbritannia autisti Daniel Tammeti loodud tehiskeel. Mänti keel on inspiratsiooni saanud soome ja eesti keelest. Mõned sõnad sellest keelest: *päike* 'päike', *ema* 'ema', *päive* 'päev', *ela* 'elu'.